CELEX: 62021TN0740
Language: mt
Date: 2021-11-19 00:00:00
Title: Kawża T-740/21: Rikors ippreżentat fid-19 ta’ Novembru 2021 – Alcogroup u Alcodis vs Il-Kummissjoni

17.1.2022   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 24/48
            
         
      Rikors ippreżentat fid-19 ta’ Novembru 2021 – Alcogroup u Alcodis vs Il-Kummissjoni
      (Kawża T-740/21)
      (2022/C 24/63)
      Lingwa tal-kawża: il-Franċiż
      
         Partijiet
      
      
         Rikorrenti: Alcogroup (Brussell, il-Belġju) u Alcodis (Brussell) (rappreżentanti: P. de Bandt, C. Binet u M. Nuytten, avukati)
      
         Konvenuta: Il-Kummissjoni Ewropea
      
         Talbiet
      
      Ir-rikorrenti jitolbu li l-Qorti Ġenerali jogħġobha:
      
                  —
               
               
                  tordna lill-Kummissjoni tipproduċi d-deċiżjonijiet ikkontestata, abbażi ta’ miżuri ta’ organizzazzjoni tal-proċedura;
               
            
                  —
               
               
                  tannulla d-deċiżjonijiet ikkontestati;
               
            
                  —
               
               
                  tikkundanna lill-Kummissjoni għall-ispejjeż kollha ta’ din il-proċedura..
               
            
         Motivi u argumenti prinċipali
      
      Insostenn tar-rikors tagħhom kontra, minn naħa, id-deċiżjoni tal-Kummissjoni li tistieden lil Abengoa SA u Abengoa Bioenergia SA jerġgħu jibdew, taħt ċerti kundizzjonijiet, il-proċedura ta’ riżolviment tat-tilwim fil-kuntest tal-każ AT.40054 – Ethanol Benchmarks u, min-naħa l-oħra, id-deċiżjoni li terġa’ tiftaħ l-imsemmija proċedura, ir-rikorrenti jinvokaw motiv uniku bbażat fuq il-ksur tar-regoli applikabbli fil-qasam ta’ riżolviment tat-tilwim.
      Ir-rikorrenti jsostnu li billi tadotta d-deċiżjonijiet ikkontestati, il-Kummissjoni tikser ir-regoli applikabbli fil-qasam ta’ riżolviment tat-tilwim. Fil-fatt, ir-regoli applikabbli ma jippermettux lill-Kummissjoni terġa’ tiftaħ proċedura ta’ riżolviment tat-tilwim f’dan l-istadju tal-proċedura u, a fortiori, billi teskludi kull diskussjoni dwar il-ħarsa fuq il-każ ikkomunikata fil-kuntest tal-ewwel proċedura ta’ riżolviment tat-tilwim fl-2016 u 2017. Ir-rikorrenti jsostnu, barra minn hekk, li d-deċiżjonijiet ikkontestati jwasslu għal ksur manifest tad-drittijiet tad-difiża tagħhom.